મિતેશ ઉભો થયો અને પ્રેયાને કહ્યું, પ્રેયા, ચાલને આપણે ભાગી જઈએ ! પ્રેયા બોલી, હા એજ સારો રસ્તો છે ! મિતેશ કંઈક વિચારતો હતો અને બોલ્યો, પ્રેયા તું તારા બધા જ ડોક્યુમેન્ટ અને કપડાં લઈને સાંજે તૈયાર રહેજે ! પ્રેયા બોલી, પણ મિતેશ આપણે જઈશું ક્યાં ? મિતેશ ચૂપ હતો. પ્રેયા બોલી, મિતેશ આજે રાત્રે મારા માસીના છોકરાના લગ્ન છે અને હું આખી રાત ત્યાં જ હોઈશ ! મિતેશ બોલ્યો, તો આપણે ક્યારે નીકળીએ ? પ્રેયા બોલી, મિતેશ ભાગવાથી શું મળશે ? મિતેશ બોલ્યો, ઓકે સારું…ઘરે જવું છું અને કાલે મળીએ. પ્રેયા કંઈ જ ન બોલી અને કેફે માંથી રડતાં રડતાં નીકળી ગઈ ! ત્યારબાદ મિતેશ ઘરે જવા નીકળ્યો અને ત્યાં જઈને સુઈ ગયો ! મિતેશના મમ્મી નહોતા અને એના પપ્પા કામથી બહાર જ રહેતાં. મિતેશ ઘરે એકલો હતો અને આજે વધારે એકલો હોય એમ લાગતું હતું ! મિતેશને એક મેસેજ આવ્યો. મેસેજ એના મિત્ર અમનનો હતો. મેસેજમાં લખ્યું હતું કે પ્રેયાના ઘરે ઝઘડો થયો છે ! મિતેશ બાઇક લઈને પ્રેયાના ઘરે પહોંચી ગયો. પ્રેયાના ઘરે જઈને મિતેશે કહ્યું, અંકલ પ્રેયા ક્યાં છે ? પ્રેયાના પપ્પાએ કહ્યું, પણ તું કોણ છે ? એટલામાં પ્રેયાનો ભાઈ કરણ બહાર આવ્યો અને મિતેશના કોલર પકડ્યા અને બોલ્યો, તારી આટલી હિંમત કે મારા ઘરે પણ આવી ગયો ? મિતેશે કહ્યું, તમારે જે કરવું હોય એ કરો પણ હું પ્રેયાને લીધા વગર અહીંથી નહીં જ જાઉં ! પ્રેયાના પપ્પાએ કહ્યું, કરણ એક મિનિટ છોડજે આને. પ્રેયાના પપ્પાએ મિતેશને બેસાડ્યો અને કહ્યું, શાંતિથી મને આખી વાત કે ! મિતેશે એના અને પ્રેયા વિશેની બધી વાત કરી અને પ્રેયાના પપ્પાએ કરણને કહ્યું, પ્રેયાને નીચે બોલાવ. કરણ પ્રેયાને લઈ આવ્યો અને પ્રેયા મિતેશને જોઈને ધ્રુસ્કે ધ્રુસ્કે રડી પડી ! પ્રેયાના પપ્પાએ કહ્યું, કરણ પ્રેયા અને મિતેશને રેલવે સ્ટેશન મૂકી આવ, એટલે અહીંથી દૂર જતાં રહે ! કરણ બોલ્યો, પપ્પા તમે શું બોલો છો ? પ્રેયા બોલી, પપ્પા મિતેશ સારો છોકરો છે ! પ્રેયાના પપ્પાએ કહ્યું, તું ચૂપ રે ! બધા જ શાંત હતા અને પ્રેયાના પપ્પાએ કહ્યું, પ્રેયા આ છોકરા સાથે તું લગ્ન કરે એમાં મને અને તારી મમ્મીને કોઈ જ પ્રોબ્લેમ નથી પણ આ તારું ધ્યાન કેવું રાખશે એની મને ચિંતા છે. પ્રેયા બોલી, પપ્પા મિતેશ મારું ધ્યાન ખૂબ જ સારી રીતે રાખશે, મને એના પર વિશ્વાસ છે. મિતેશ બોલ્યો, હા, હું પ્રેયાનું ધ્યાન ખૂબ જ સારી રીતે રાખીશ. ઘરનું આખું વાતાવરણ શાંત થઈ ગયું હોય એમ લાગતું હતું, પણ આ શાંતિ અજંપાભરી હતી !